Ivott, majd megverte egész családját a tiszakécskei férfi
Részegen megverte élettársa egy év körüli gyermekeit és nagymamájukat egy férfi a Bács-Kiskun megyei Tiszakécskén. Mindez még vasárnap történt, a rendõrség azonban csak kedden számolt be a történtekrõl.
A férfi még vasárnap délután tiszakécskei otthonában veszett össze családjával, a vita pedig verekedésig fajult. Bántalmazta élettársa 16 és 8 hónapos kisfiait, a legkisebb gyermeknek eltört a koponyacsontja. Megverte még ezen kívül a kicsik nagymamáját is, az asszony és az idõsebbik kisfiú könnyebben sérült.
A 40 éves férfit a rendõrök súlyos testi sértés miatt már õrizetbe vették és kezdeményezték elõzetes letartóztatását - mondta el a Független Hírügynökségnek Mihályné Bornemisza Eleonóra, a Bács-Kiskun Megyei Rendõr-fõkapitányság sajtóreferense. Mint kiderült, napok óta folyamatosan ivott, ez vezethetett a történtekhez. Az agresszív férfi egyébként nem ismerte be, hogy õ bántotta volna családját.